Properties in West Moors, Ferndown, Dorset between £275,000 and £300,000
Ferndown Industrial Estate (1)St Ives (1)West Parley (5)
Send me homes by email daily / weekly 1 Weavers Close, West Moors
Larch Way, Ferndown
52 Woolslope Road, West Moors, FERNDOWN, Dorset
£300,000 Recently Added Vier agter tralies oor donkie-gruwelgeval | Maroela Media
Vier agter tralies oor donkie-gruwelgeval
Vier mans is vandeesweek tot tronkstraf gevonnis vir ŉ geval wat die Nasionale Dierebeskermingsvereniging (NDBV) as ŉ gruwelgeval beskryf, waarin minstens 41 donkies erg mishandel is.
Sougson Manasseh, Madhihwa Mjasha, Target Murima en Amoni Chirwa, almal buitelanders, is in September vanjaar van dieremishandeling aangekla, nadat hul vragmotor in September deur beamptes van die Polokwane-Dierebeskermingsvereniging onderskep is.
Die vragmotor het 41 donkies, waaronder talle vulletjies, van Limpopo na ŉ slagplaas in Randfontein in Gauteng geneem.
“Al die donkies is saam op die agterkant van die vragmotor ingeprop. Hulle was in ŉ gehawende toestand en van die diere was reeds dood of op die randjie van dood,” het die NDBV in ŉ verklaring gesê.
Van die donkies moes van kant gemaak word om hul lyding te beëindig.
Die vier verdagtes het Dinsdag in die Polokwane-landdroshof verskyn op aanklagte wat verband hou met die oortreding van die Dierebeskermingswet.
Hulle het skuldig gepleit op die aanklagte teen hulle en is tot tronkstraf van agt maande elk gevonnis sonder die opsie van ŉ boete. Hulle is nog twee maande tronkstraf opgelê omdat hulle onwettig in die land gebly het. Die twee vonnisse sal gelyklopend uitgedien word.
Die NDBV het die vonnis verwelkom en gesê dieremishandeling sal nie geduld word nie. Die NDBV het die landdros en staatsaanklaers geloof vir hul spoedige optrede om geregtigheid te laat geskied.
dieremishandeling Gauteng Limpopo Polokwane
Panayiotou-moordsaak: Getuie in hof in hegtenis geneem
Gesin in winkel ‘verneder’ oor kinders se slaapklere
En dit alles net om die chinese mark te verskaf… die chinese sal alles vernietig
Wreedheid teenoor diere het GEEN einde nie, dit raak by die dag erger, want dit word toegelaat, hierdie is een van die min gevalle waar die oortreders gestraf is, maar siende dat hulle hulle vonnisse vir dieremishandeling en onwettige verblyf in die land tegelyk uitdien, lyk dit vir my eerder asof die vonnis eintlik vir laasgenoemde is, daar is GEEN justice vir diere in SA nie.
@Jean – jy is korrek, diere word hier beskou as absoluut niks, want niemand lees hul Bybel en weet dat die mens deur God toevertrou was om na hulle om te sien nie. Die ongelowiges sien diere bloot as nog ‘n manier om hulle pense goedkoop of gratis vol te kry. Ek wens dat daar “regte” was vir diere! Ek vertrou dat die ewige uitbuiters hul erge straf sal kry!
Daar word gesê dat ŉ volk se beskawingspeil gemeet word aan hoe die volk met sy diere werk. Dit laat ŉ mens wonder …..a
Hulle voel nie eers vir mense iets nie hoe sal hulle vir dier iets voel
En daar is geen melding van deportasie gemaak nie Na 2 maande word hulle op parool vrygelaat en gaan hulle maar net weer aan Hulle moet ook so op n trok gelaai en anderkant die grens afgelaai word
Ek het nie ‘n plasie of ‘n plot nie, maar selfs al sou ek 41 donkies op my erf aanhou, sou hulle beter versorg gewees het as daardie (minstens) 41. Dis darem erg!
foxi · 2 jaar gelede
HOE WREED KAN DIE MENSDOM NET NIE WEES NIE!!!!
Siellose honde !
Jong, ek weet nie van die slagpale in randfontein nie, maar wel die abbatoir in kagiso en dit val onder krugersdorp…of te wel in chamdor
Dank die Here tog vir die straf-eintlik moes hul 2 jaar gesit het.
Mooi werk NDBV-trots op julle. Baie, baie dankie!!
Gooi die sleutels weg!
Akram · 2 jaar gelede
Genugtig. Wat is volgende? Ek wonder nou net, as die donkies slagpale toe geneem word, wat word die vleis voor gebruik? Hondekos of kos vir die leeus?
Valie · 2 jaar gelede
n Land se beskawingspeil word o.a. gemeet aan die manier waarop hul diere hanteer word. Hoe laag sal julle se is hierdie volk op daai totem paal?
E.K. - wil ook maar net noem... · 2 jaar gelede
Waar het hulle die donkies gekry? Die wat dit aan hul gelewer/gegee het is net so skuldig en moet OOK asb vervolg word! Mense asb – as jul ‘n ekstra rand of twee het SKENK aan die DBV – dis nog die enigste ouens wat regtig mense hof toe vat. Daar is mense wat valslik onder die indruk is die DBV kry geld van die staat – dis nie so nie! En as jul bang is geld word misbruik, skenk kos, komberse – IETS asb!
Ek mag nie haat nie… JY wat dit aan ‘n dier doen het geen hart, jy steel suurstof.
Ek verag jou met elke bloedsel in my liggaam.